[{"text_idx": "#000001", "text": "Mae cyn-gorporal yn y fyddin wedi dweud fod cyn gyd-weithwyr wedi dweud celwydd am ddefnyddio cosbau corfforol answyddogol ar filwyr."}, {"text_idx": "#000002", "text": "Dywedodd John Edwards wrth gwest i farwolaeth Gavin Williams, 22 o Hengoed, Sir Caerffili, nad oedd yn ymwybodol bod rheolau disgyblu wedi newid pan roedd yn rhan o broses disgyblu answyddogol y milwr ifanc, sy'n cael ei ddisgrifio fel 'beasting'."}, {"text_idx": "#000004", "text": "Roedd yr aelod o'r Ail Fataliwn y Cymry Brenhinol, wedi ei orfodi i wneud ymarfer corff dwys fel cosb am gamymddwyn."}, {"text_idx": "#000005", "text": "Dywedodd Corporal Edwards ei fod wedi cwestiynu'r dull o gosbi Preifat Williams ar y pryd. Dywedodd wrth y cwest yn Salisbury, Wiltshire, ei fod wedi dilyn gorchymyn i wneud i Preifat Williams gerdded nes ei fod yn \"chwysu fel ci\"."}, {"text_idx": "#000006", "text": "Clywodd y cwest fod rheolau disgyblu newydd wedi dod i rym gan y fyddin yn Ionawr 2005 - oedd yn cael eu hadnabod fel rheolau AGAI 67."}, {"text_idx": "#000007", "text": "Dywedodd y crwner, Alan Large nad oedd y defnydd o ymarfer corff anodd fel cosb yn dod o dan y rheolau newydd ond dywedodd Corporal Edwards nad oedd yn ymwybodol o hyn ar y pryd."}, {"text_idx": "#000008", "text": "Gofynnodd i Gorporal Edwards beth oedd yn ei feddwl o honiadau uwch swyddogion yn y fyddin oedd yn dweud nad oedd ymarfer corff anodd yn cael ei ddefnyddio o bryd i'w gilydd fel cosb."}, {"text_idx": "#000009", "text": "Atebodd ei fod yn credu \"fod rhai pobl o fewn yr ardal yna'n dweud celwydd\"."}, {"text_idx": "#000013", "text": "Dywedodd Corporal Edwards ei fod wedi dilyn gorchmynion i orfodi Preifat Williams i gerdded nes ei fod yn \"chwysu fel ci\" ond doedd ddim yn bwriadu gwneud hyn yn hir gan ei fod yn ddiwrnod poeth iawn ac \"ni fyddai hynny'n deg\"."}, {"text_idx": "#000014", "text": "Ar o\u0302l ysgrifennu llythyr yn ymddiheuro am ei ymddygiad meddw, dywedwyd wrth Breifat Williams am wneud rhagor o ymarfer corff gan Sarjant Russell Price."}, {"text_idx": "#000015", "text": "Dywedodd Corporal Edwards ei fod wedi cwestiynu hyn gan ofyn \"ydych chi'n siw\u0302r\", ond fe aethpwyd a Preifat Williams i'r gampfa."}, {"text_idx": "#000019", "text": "Prif StraeonCynlluniau ad-drefnu diffoddwyr ta\u0302n yn 'beryglus'Cyhoeddwyd46 munud yn o\u0302lFfrae 20mya 'wedi troi yn bersonol' - gweinidogCyhoeddwyd37 munud yn o\u0302lNetflix yn taflu goleuni ar ddigwyddiadau arallfydolCyhoeddwyd23 munud yn o\u0302l"}]